b"\n_START_ARTICLE_\nDugesia brigantii\n_START_SECTION_\nMorfologia externa\n_START_PARAGRAPH_\nD. brigantii, com totes les esp\xc3\xa8cies de Dugesia, t\xc3\xa9 un cap triangular amb dos ulls. El cos \xc3\xa9s allargat i aplanat dorsoventralment. Els individus vius no fan m\xc3\xa9s de 15 mm de longitud i 2 mm d'amplada.\n_START_SECTION_\nMorfologia interna\n_START_PARAGRAPH_\nLa caracter\xc3\xadstica principal de la morfologia interna que distingeix D. brigantii de la resta de Dugesia \xc3\xa9s la pres\xc3\xa8ncia d'un adenod\xc3\xa0ctil parenquim\xc3\xa0tic fusionat lateralment amb la papil\xc2\xb7la peniana._NEWLINE_A D. brigantii els vasos deferents s'obren a la ves\xc3\xadcula seminal molt posteriorment, pr\xc3\xb2xims al diafragma.\n_START_SECTION_\nHabitat\n_START_PARAGRAPH_\nEls esp\xc3\xa8cimens a partir dels quals va ser descrita l'esp\xc3\xa8cie eren a l'aigua dol\xc3\xa7a dins una cova (cova de Bocca Lupara). Es varen trobar convivint amb nombrosos esp\xc3\xa8cimens de Niphargus. D. brigantii no presenta adaptacions a un tipus de vida cavern\xc3\xadcola, tal com podria ser la reducci\xc3\xb3 de la mida dels ulls o la manca de pigment. \xc3\x89s per aix\xc3\xb2 que s'ha proposat que en realitat es tracta d'una esp\xc3\xa8cie ep\xc3\xadgea que ha enva\xc3\xaft recentment la cova de Bocca Lupara.\n_START_SECTION_\nReproducci\xc3\xb3\n_START_PARAGRAPH_\nD. brigantii es reprodueix exclusivament de manera sexual. Com la resta de Dugesia, \xc3\xa9s una esp\xc3\xa8cie hermafrodita."